projecte-aina/catalan_government_crawling huggingface dataset:
DIA: Dissabte, 6 d'octubre de 2018
VIA: T-330, al punt quilomètric 16,2, a Horta de Sant Joan (Terra Alta)
El Servei Català de Trànsit informa que aquest matí s'ha produït un accident de trànsit mortal a la T-330 al punt quilomètric 16,2, al terme municipal d' Horta de Sant Joan (Terra Alta).
Els Mossos d'Esquadra han rebut l'avís a la 08.15 h.
Per causes que encara s'estan investigant, s'ha produït una col·lisió entre un tractor i una furgoneta.
Com a conseqüència del xoc, el conductor del tractor ha mort.
La víctima és un home, M.J.A.F., de 50 anys, veí d'Horta de Sant Joan i de nacionalitat espanyola.
En l'accident també han resultat ferits els ocupants de la furgoneta, un de caràcter lleu i quatre menys greu, tots traslladats a l'hospital Verge de la Cinta de Tortosa.
D'altra banda, el Sistema d'Emergències Mèdiques (SEM) ha activat la unitat de suport psicològic.
Arran de la incidència, s'han activat tres patrulles dels Mossos d'Esquadra, quatre dotacions dels Bombers de la Generalitat i quatre ambulàncies del SEM.
DIA: Dissabte, 6 d'octubre de 2018
VIA: N-260 amb carrer Tramuntana, a Avinyonet de Puigventós (Alt Empordà)
El Servei Català de Trànsit informa que ahir a la tarda es va produir un accident de trànsit mortal a l'N-260 confluència amb carrer Tramuntana, al terme municipal d' Avinyonet de Puigventós (Alt Empordà).
Els Mossos d'Esquadra van rebre l'avís a la 19.55 h.
Per causes que encara s'estan investigant, un turisme i una motocicleta van col·lidir frontalment i, com a conseqüència del xoc, va morir el passatger posterior de la motocicleta.
La víctima és un home, I.E.M., de 18 anys, veí de Figueres i de nacionalitat espanyola.
El conductor del vehicle de dues rodes, un menor d'edat, va resultar ferit de caràcter greu i va ser traslladat a l'hospital Universitari de Girona Dr Josep Trueta.
El conductor i únic ocupant del turisme va resultar il·lès.
Els Mossos d'Esquadra van detenir ahir el conductor del turisme implicat en l'accident, un home de 33 anys, de nacionalitat espanyola i veí de Figueres.
Els agents el van detenir com a presumpte autor d'un delicte d'homicidi per imprudència greu, un delicte de lesions per imprudència greu i un delicte per conduir sota els efectes de l'alcohol ja que a la prova d'alcoholèmia va donar 0,86mg/l.
Aquesta taxa suposa superar més de tres vegades la taxa màxima permesa.
Arran de la incidència, es van activar cinc patrulles dels Mossos d'Esquadra, tres dotacions dels Bombers de la Generalitat i dues ambulàncies i la unitat de suport psicològic del Sistema d'Emergències Mèdiques (SEM).
Amb aquesta víctima, ja son 155 les persones que han mort en accidents de trànsit a la xarxa viària interurbana de Catalunya en el que portem d'any
DIA: Divendres, 12 d'octubre de 2018
VIA: C-31, al punt quilomètric 136,6 al Vendrell (Baix Penedès)
El Servei Català de Trànsit informa que ahir a la nit es va produir un accident de trànsit mortal a la C-31 al terme municipal del Vendrell (Baix Penedès).
Els Mossos d'Esquadra van rebre l'avís a la 21.35 h.
Per causes que encara s'estan investigant, un turisme va atropellar un vianant que creuava la via.
Com a conseqüència de l'impacte, el vianant va resultar ferit crític i va ser traslladat a l'Hospital de Bellvitge on posteriorment va morir.
Es tracta de V.S.C., de 86 anys i veí de Cunit.
Arran de la incidència, es van activar cinc patrulles dels Mossos d'Esquadra, dues dotacions dels Bombers de la Generalitat i tres ambulàncies del Sistema d'Emergències Mèdiques (SEM).
DIA: Diumenge, 12 d'agost de 2018
El Servei Català de Trànsit informa que aquest matí s'ha registrat un sinistre viari mortal a la C-12, al punt quilomètric 173,2 al terme municipal de Balaguer (Noguera).
Els Mossos d'Esquadra han rebut l'avís a les 07.32 h.
Per causes que s'estan investigant, hi ha hagut una sortida de via d'un turisme.
Els primers indicis apunten a un excés de velocitat com a causa probable de l'accident.
Com a conseqüència de l'impacte, han mort tres dels ocupants del vehicle, tots de nacionalitat espanyola i veïns de Balaguer.
Es tracta del conductor del vehicle, T.M.S, un noi de 24 anys, el passatger davanter, R.M.S, un noi de 30 anys, i la passatgera posterior, E.F.P, una noia de 23 anys, la qual ha estat localitzada fora del vehicle i no portava el cinturó de seguretat cordat en el moment de l'accident.
A més, segons el Sistema d'Emergències Mèdiques, dues persones més han resultat ferides, una greu i l'altra menys greu, i les han traslladat a l'hospital Arnau de Vilanova de Lleida.
Arran de la incidència, s'han mobilitzat sis patrulles dels Mossos d'Esquadra, quatre dotacions dels Bombers de la Generalitat i dues ambulàncies del Sistema d'Emergències Mèdiques, que han activat el servei de suport psicològic per als familiars.
La C-12 ha estat tallada a Balaguer en tots dos sentits, tot i que hi ha hagut desviaments senyalitzats, fins a les 10.15 h.
DIA: Dilluns, 13 d'agost de 2018
VIA: A-2, al punt quilomètric 530,2 a Ribera d'Ondara (Segarra)
El Servei Català de Trànsit informa que avui s'ha produït un sinistre viari mortal a l'A-2, al punt quilomètric 530,2 al terme municipal de Ribera d'Ondara (Segarra).
Els Mossos d'Esquadra han rebut l'avís a les 04:38 h.
Per causes que s'estan investigant, hi ha hagut una col·lisió entre tres vehicles, dos camions i una furgoneta.
Com a conseqüència de la col·lisió han mort dues persones.
Es tracta d'un home de 40 anys, veí de Reus i de nacionalitat romanesa, i d'un altre home, de 36 anys i veí de Pontevedra.
A més, segons informa el Sistema d'Emergències Mèdiques (SEM), una altra persona ha resultat ferida menys greu i ha estat traslladada a l'Hospital d'Igualada.
Arran de la incidència, s'han mobilitzat cinc patrulles dels Mossos d'Esquadra, tres dotacions dels Bombers de la Generalitat i dues ambulàncies del SEM.
DIA: Diumenge, 12 d'agost de 2018
VIA: C-14, al punt quilomètric 135 a Bassella (Alt Urgell)
El Servei Català de Trànsit informa que ahir a la tarda hi va haver un sinistre viari mortal a la C-14, al punt quilomètric 135, al terme municipal de Bassella (Alt Urgell).
Els Mossos d'Esquadra van rebre l'avís a les 18.01 h.
Per causes que s'estan investigant, hi va haver una col·lisió entre tres turismes.
Com a conseqüència de l'impacte, va morir una persona, el conductor d'un dels vehicles, un home, J.L.J., de 63 anys i veí de Barcelona.
A més, segons el Sistema d'Emergències Mèdiques, quatre persones més van resultar ferides i les van traslladar, una, a l'Hospital Parc Taulí de Sabadell i tres més a l'hospital Arnau de Vilanova de Lleida.
Arran de la incidència, es van mobilitzar quatre patrulles dels Mossos d'Esquadra, quatre dotacions dels Bombers de la Generalitat i dos helicòpters i dues ambulàncies del Sistema d'Emergències Mèdiques.
Pel que fa a l'afectació viària, la C-14 es va tallar a Bassella en tots dos sentits.
DIA: Dimecres, 22 d'agost de 2018
VIA: Camí de Vilanova de la Barca, Torrelameu (la Noguera)
El Servei Català de Trànsit informa que s'ha registrat un sinistre viari mortal al camí de Vilanova de la Barca al terme municipal de Torrelameu (la Noguera).
Els Mossos d'Esquadra han rebut l'avís a les 12.20 h.
Per causes que s'estan investigant, s'ha produït una sortida d'un tractor i com a conseqüència del sinistre ha mort el conductor del vehicle, J. P. P., de 53 anys i veí de Torrelameu.
Arran de la incidència s'han mobilitzat cinc patrulles dels Mossos d'Esquadra, tres dotacions dels Bombers de la Generalitat i dues ambulàncies del Sistema d'Emergències Mèdiques (SEM) que també han activat el servei de suport psicològic per als familiars.
DIA: Diumenge, 2 6 d'agost de 2018
El Servei Català de Trànsit informa que aquest matí s'ha registrat un sinistre viari mortal a l'A-27 al punt quilomètric 2,3 al terme municipal de Tarragona ( Tarragonès ).
Els Mossos d'Esquadra han rebut l'avís a les 06.25 h.
Per causes que encara s'estan investigant, un turisme ha atropellat a un vianant i, a conseqüència del xoc, el vianant ha mort.
La víctima és un menor de 17 anys.
Arran de la incidència, s'han activat tres patrulles dels Mossos d'Esquadra i dues ambulàncies del Sistema d'Emergències Mèdiques.
DIA: Divendres, 31 d'agost de 2018
VIA: Camí asfaltat de Bell-lloc d'Urgell a Torregrossa (Pla d'Urgell)
El Servei Català de Trànsit informa que s'ha registrat un sinistre viari mortal al camí asfaltat que permet anar de Bell-lloc d'Urgell a Torregrossa, a l'altura de Bell-lloc d'Urgell ( Pla d'Urgell).
Els Mossos d'Esquadra han rebut l'avís a les 08.18 h.
Per causes que encara s'estan investigant, arran d'una sortida de via, un turisme ha caigut en un canal auxiliar al canal d'Urgell, a Bell-lloc d'Urgell, i, a conseqüència d'això, han mort les dues persones ocupants del vehicle.
Les víctimes mortes són dos homes de nacionalitat espanyola: R.O.C., de 21 anys, veí de Lleida i A.B.A., de 22 anys, veí d'Artesa de Lleida.
Per aquesta incidència, s'han activat cinc patrulles dels Mossos d'Esquadra, quatre dotacions i una unitat del Grup d'Actuacions Especials Subaquàtic de Bombers, que és la unitat que ha localitzat les víctimes, i tres ambulàncies del Sistema d'Emergències Mèdiques.
DIA: Diumenge, 2 de setembre de 2018
El Servei Català de Trànsit informa que aquest matí s'ha registrat un sinistre viari mortal a l'N-230 al punt quilomètric 118 al terme municipal del Pont de Suert ( Alta Ribagorça ).
Els Mossos d'Esquadra han rebut l'avís a les 10.22 h.
Per causes que encara s'estan investigant, hi ha hagut una col·lisió entre un tractor amb remolc i una motocicleta.
Com a conseqüència de la topada, el conductor i únic ocupant del vehicle de dues rodes, M.S.F., de 57 anys, nacionalitat espanyola i veí d'Alcorisa (Terol), ha mort.
Arran de la incidència, s'han activat dues patrulles dels Mossos d'Esquadra, dues dotacions dels Bombers de la Generalitat i una ambulància del Sistema d'Emergències Mèdiques (SEM).
Quant a l'afectació viària, l'N-230 s'ha tallat al Pont de Suert en direcció Lleida i hi ha hagut aturades de 0,5 km. La via s'ha reobert cap a les 15.29 h.
DIA: Dimecres, 5 de setembre de 2018
El Servei Català de Trànsit informa que aquesta tarda s'ha registrat un sinistre viari mortal a l'A-7 al punt quilomètric 1.147 al terme municipal de Cambrils (Baix Camp).
Els Mossos d'Esquadra han rebut l'avís a les 15:37 h.
Per causes que encara s'estan investigant, una furgoneta ha sortit de la via.
Com a conseqüència de l'accident, el conductor i únic ocupant del vehicle ha mort, un home de 75 anys, M.P.R., veí de Riudecanyes.
Arran de la incidència, s'han activat tres patrulles dels Mossos d'Esquadra, tres dotacions dels Bombers de la Generalitat i tres ambulàncies del Sistema d'Emergències Mèdiques (SEM).
Quant a l'afectació viària, s'ha tallat un carril de l'A-7 en sentit sud, i hi ha hagut 1km de retencions.
Ara la situació ja està normalitzada.
DIA: Diumenge, 9 de setembre de 2018
VIA: N-260, al punt quilomètric 261, a Soriguera (Pallars Sobirà)
El Servei Català de Trànsit informa que aquest matí s'ha registrat un sinistre viari mortal a l'N-260 al punt quilomètric 261 al terme municipal de Soriguera ( Pallars Sobirà).
Els Mossos d'Esquadra han rebut l'avís a les 11:34 h.
Per causes que encara s'estan investigant, una motocicleta ha xocat contra la tanca protectora de la via.
Com a conseqüència de la topada, l'acompanyant del vehicle de dues rodes ha mort, una dona de 47 anys, F.C.S., veïna de Vilanova i la Geltrú.
Arran de la incidència, s'han activat tres patrulles dels Mossos d'Esquadra, una dotació dels Bombers de la Generalitat i dues ambulàncies i l'helicòpter del Sistema d'Emergències Mèdiques (SEM).
DIA: Divendres, 14 de setembre de 2018
VIA: N-340, al punt quilomètric 1.175,2, a Altafulla (Tarragonès)
El Servei Català de Trànsit informa que aquest matí s'ha registrat un sinistre viari mortal a l'N-340 al punt quilomètric 1.175,2 al terme municipal d'Altafulla (Tarragonès).
Els Mossos d'Esquadra han rebut l'avís a les 13:09 h.
Per causes que encara s'estan investigant, hi ha hagut una col·lisió lateral entre un cotxe i un camió.
Com a conseqüència de la topada, ha mort la passatgera posterior del turisme, M. M. H, de 24 anys i nacionalitat romanesa.
Arran de la incidència, s'han activat set patrulles dels Mossos d'Esquadra, tres dotacions dels Bombers de la Generalitat i quatre ambulàncies del Sistema d'Emergències Mèdiques (SEM), que també ha activat el servei de suport psicològic.
A conseqüència de l'accident, se circula a través de pas alternatiu.
DIA: Divendres, 14 de setembre de 2018
VIA: GI-523, al punt quilomètric 2 a Tortellà (Garrotxa) en un tram urbà
El Servei Català de Trànsit informa que ahir a la nit es va registrar un sinistre viari mortal a la GI-523 al punt quilomètric 2 al terme municipal de Tortellà (Garrotxa), en un tram urbà.
Els Mossos d'Esquadra van rebre l'avís a les 22:10 h.
Per causes que encara s'estan investigant, hi va haver una sortida de via d'un turisme.
Com a conseqüència de la topada, va morir-ne el conductor.
Es tracta de J.V.H., un home de 53 anys i veí de Serinyà.
Arran de la incidència, es van activar tres patrulles dels Mossos d'Esquadra, quatre dotacions dels Bombers de la Generalitat i dues ambulàncies del Sistema d'Emergències Mèdiques, que també va activar el servei de suport psicològic.
DIA: Dissabte, 15 de setembre de 2018
El Servei Català de Trànsit informa que ahir a la nit es va registrar un sinistre viari mortal a la T-340 al punt quilomètric 15 al terme municipal de Deltebre ( Baix Ebre).
Els Mossos d'Esquadra van rebre l'avís a les 21:15 h.
Per causes que encara s'estan investigant, hi va haver una sortida de via d'un turisme.
Com a conseqüència de l'accident, va morir-ne la conductora.
Es tracta de C.C.A, una dona de 50 anys i veïna d'Amposta.
Arran de la incidència, es van activar dues patrulles dels Mossos d'Esquadra, tres dotacions dels Bombers de la Generalitat i dues ambulàncies del Sistema d'Emergències Mèdiques.
Amb aquesta víctima, són 183 les persones que han mort en accidents de trànsit a la xarxa viària interurbana de Catalunya en el que portem d'any
DIA: Dimecres, 19 de desembre de 2018
VIA: TV-3319, al punt quilomètric 5, a Ulldecona (Montsià)
El Servei Català de Trànsit informa que aquest matí hi ha hagut un accident mortal a la TV-3319 al terme municipal d'Ulldecona (Montsià).
Els Mossos d'Esquadra han rebut l'avís a les 09:13 h.
Per causes que encara s'estan investigant, s'ha produït una col·lisió per encalç entre una furgoneta i un tractor.
Com a conseqüència de l'impacte, el tractor ha sortit de la via i ha bolcat.
Es tracta d'un home de 69 anys, J.K., de nacionalitat alemanya i veí d'Ulldecona.
Per la seva banda, la conductora de la furgoneta ha resultat ferida lleu i ha estat traslladada a l'Hospital Verge de la Cinta de Tortosa.
Arran de la incidència, s'han activat quatre patrulles del cos dels Mossos d'Esquadra, tres dotacions dels Bombers de la Generalitat i una ambulància del Sistema d'Emergències Mèdiques (SEM).
Amb aquesta víctima, són 184 les persones que han mort en accidents de trànsit a la xarxa viària interurbana de Catalunya en el que portem d'any
DIA: Divendres, 21 de desembre de 2018
VIA: LL-11, al punt quilomètric 8, a Lleida (Segrià)
El Servei Català de Trànsit informa que aquesta tarda hi ha hagut un accident mortal a l'LL-11 al terme municipal de Lleida (Segrià).
Els Mossos d'Esquadra han rebut l'avís a les 16:41 h.
Per causes que encara s'estan investigant, un turisme ha sortit de la via i ha topat amb un mur.
El conductor i únic ocupant del vehicle ha resultat mort: N.A.G.R., de 48 anys, nacionalitat dominicana i veí de Lleida.
Arran de la incidència, s'han activat dues patrulles del cos dels Mossos d'Esquadra, dues dotacions dels Bombers de la Generalitat, tres ambulàncies i el Servei de suport psicològic del Sistema d'Emergències Mèdiques (SEM).
Amb aquesta víctima, són 185 les persones que han mort en accidents de trànsit a la xarxa viària interurbana de Catalunya en el que portem d'any
DIA: Dijous, 27 de desembre de 2018
VIA: C-35, al punt quilomètric 46 a Llinars del Vallès (Vallès Oriental)
El Servei Català de Trànsit informa que ahir al vespre hi va haver un accident mortal a la C-35 al terme municipal de Llinars del Vallès.
Els Mossos d'Esquadra van rebre l'avís a les 21:05 h.
Per causes que encara s'estan investigant, es va produir un xoc frontal en un accident en què es van veure implicats 4 vehicles.
Com a conseqüència de la topada, va morir el conductor d'un dels turismes, un home de 36 anys, JM.D.LL., veí de la Llagosta.
També hi va haver 6 persones ferides menys greus, ocupants de la resta de vehicles.
Dues van ser traslladades a l'Hospital de Granollers i quatre a l'Hospital de la Vall d'Hebron
Arran de la incidència, es van activar cinc patrulles del cos dels Mossos d'Esquadra, tres dotacions dels Bombers de la Generalitat, cinc ambulàncies i el Servei de suport psicològic del Sistema d'Emergències Mèdiques (SEM).
DIA: Dimecres, 13 de desembre de 2017
El Servei Català de Trànsit informa que ahir a la tarda es va registrar un sinistre viari mortal al punt quilomètric 4,5 al terme municipal de Sant Cugat del Vallès en sentit Girona (Vallès Occidental).
Els Mossos d'Esquadra van rebre l'avís a les 18.34 h.
Per causes que encara s'estan investigant, un turisme i una motocicleta van col·lidir i, a conseqüència del xoc, va morir el conductor de la motocicleta.
Es tracta d'un home, S.S.C., de 43 anys, de nacionalitat espanyola i veí de Barcelona.
Arran de la incidència, es van activar quatre patrulles dels Mossos d'Esquadra, una dotació dels Bombers de la Generalitat i dues ambulàncies del Sistema d'Emergències Mèdiques (SEM).
Pel que fa a l'afectació viària, la B-30 va estar tallada a Sant Cugat del Vallès en sentit Girona fins a les 18.53 h.
A partir d'aquesta hora, hi va haver un carril obert per circular fins a les 20.19 h.
Malgrat que la via es va reobrir a les 20.19 h, hi havia 5km de retenció en sentit nord.
La situació es va normalitzar del tot a les 20.32 h.
DIA: Dimecres, 13 de desembre de 2017
El Servei Català de Trànsit informa que ahir a la nit es va registrar un sinistre viari mortal al punt quilomètric 5,4 al terme municipal de Sant Jordi Desvalls (Gironès).
Els Mossos d'Esquadra van rebre l'avís a les 23.04 h.
Per causes que encara s'estan investigant, hi va haver una sortida de via d'un turisme.
A conseqüència d'això, el conductor i únic ocupant va morir.
Es tracta de A.P.M, un home de 29 anys, nacionalitat espanyola i veí de Girona.
Arran de la incidència, es van activar quatre patrulles dels Mossos d'Esquadra, tres dotacions dels Bombers de la Generalitat i quatre ambulàncies del Sistema d'Emergències Mèdiques (SEM).
Pel que fa a l'afectació viària, es va donar pas alternatiu fins a les 01.41 h.
DIA: Dijous, 14 de desembre de 2017
VIA: TV-3409, al punt quilomètric 0,5 a Camarles (Baix Ebre)
El Servei Català de Trànsit informa que ahir al migdia es va registrar un sinistre viari mortal al punt quilomètric 0,5 al terme municipal de Camarles (Baix Ebre).
Els Mossos d'Esquadra van rebre l'avís a les 12.13 h.
Per causes que encara s'estan investigant, van xocar frontalment un turisme i una motocicleta.
A conseqüència del xoc, el conductor i únic ocupant del vehicle de dues rodes va resultar crític i va ser traslladat a l'Hospital Joan XXIII on va morir ahir a la nit.
Es tracta d'E.S.T., un home de 58 anys, nacionalitat espanyola i veí de Camarles.
El conductor del turisme va resultar ferit menys greu i va ser traslladat a l'Hospital Verge de la Cinta de Tortosa.
Arran de la incidència, es van activar dues patrulles dels Mossos d'Esquadra, la policia local de Camarles, una dotació dels Bombers de la Generalitat i tres ambulàncies i l'helicòpter medicalitzat del Sistema d'Emergències Mèdiques (SEM).
DIA: Dis sabte, 1 6 de desembre de 2017
El Servei Català de Trànsit informa que aquest matí s'ha registrat un sinistre viari mortal al punt quilomètric 1,8 al terme municipal d'Arenys de Mar (Maresme).
Els Mossos d'Esquadra han rebut l'avís a les 11.20 h.
Per causes que encara s'estan investigant, s'ha produït una col·lisió per envestida entre un autobús i un ciclomotor i, a conseqüència d'això, el conductor i únic ocupant del vehicle de dues rodes ha mort.
Es tracta de A.M.G., de 84 anys i veí d'Arenys de Mar.
Arran de la incidència, s'han activat sis patrulles dels Mossos d'Esquadra i dues ambulàncies del Sistema d'Emergències Mèdiques (SEM).
Pel que fa a l'afectació viària, la C-61 està tallada en ambdós sentits de la marxa i també està tallat el ramal de sortida de la C-32.
La circulació s'ha normalitzat a les 14.09 hores.
DIA: Di umenge, 1 7 de desembre de 2017
El Servei Català de Trànsit informa que aquest matí s'ha registrat un sinistre viari mortal al punt quilomètric 0,1 de la BV-5105 al terme municipal de la Roca del Vallès (Vallès Oriental).
Els Mossos d'Esquadra han rebut l'avís a les 06.41 h.
Per causes que encara s'estan investigant, un turisme ha sortit de la via i, a conseqüència d'això, han mort el conductor del vehicle, E.A.L.B., de nacionalitat argentina, 27 anys i veí de Cardedeu, i la passatgera davantera, R.B.M, de nacionalitat espanyola, 19 anys i veïna de Cardedeu.
Arran de la incidència, s'han activat tres patrulles dels Mossos d'Esquadra, dues dotacions dels Bombers de la Generalitat i dues ambulàncies del Sistema d'Emergències Mèdiques (SEM).
DIA: Dimarts, 19 de desembre de 2017
VIA: C-66, al punt quilomètric 19 a la Pera (Baix Empordà)
El Servei Català de Trànsit informa que ahir a la tarda es va registrar un sinistre viari mortal a la C-66 al punt quilomètric 19 al terme municipal de la Pera (Baix Empordà).
Els Mossos d'Esquadra van rebre l'avís a les 17.47 h.
Per causes que encara s'estan investigant, es va produir una col·lisió frontal entre un camió i un turisme en la qual també s'hi va veure implicat un segon cotxe.
A conseqüència de la topada, la conductora i única ocupant d'un dels turismes va morir.
Es tracta de Y.G.P., de 45 anys i veïna de la Bisbal d'Empordà.
Arran de la incidència, es van activar sis patrulles dels Mossos d'Esquadra, tres dotacions de Bombers de la Generalitat i dues ambulàncies del Sistema d'Emergències Mèdiques (SEM).
Pel que fa a l'afectació viària, la C-66 es va tallar a la Pera en els dos sentits de la marxa fins a les 20.25 h, quan es va poder donar pas alternatiu.
S'hi van registrar retencions de 3 km en ambdós sentits.
El trànsit es va normalitzar en el punt de sinistre a les 22.00 aproximadament.
DIA: Di ssabte, 23 de desembre de 2017
El Servei Català de Trànsit informa que ahir a la nit es va registrar un sinistre viari mortal a la C-58c al punt quilomètric 1,1 al terme municipal de Sabadell (Vallès Occidental).
Els Mossos d'Esquadra van rebre l'avís a les 20.52 h.
Per causes que encara s'estan investigant, un vehicle va envair el carril contrari i es va produir una col·lisió frontal.
En l'accident es van veure implicats tres vehicles.
A conseqüència de la topada, la conductora d'un dels turismes, A.G.G., de 42 anys va morir.
Segons informa el Sistema d'Emergències Mèdiques (SEM), cinc persones més van resultar ferides: una en estat crític, una menys greu i tres lleus que van ser traslladades a l'hospital.
Arran de la incidència, es van activar quatre patrulles dels Mossos d'Esquadra, tres dotacions de Bombers de la Generalitat i sis ambulàncies del SEM.
Pel que fa a l'afectació viària, la C-58 es va tallar a Sabadell al punt quilomètric 1,1, a on hi ha un carril per cada sentit, fins les 23.38 h aproximadament, quan es va poder restablir el trànsit a la via totalment.